Wil d hauptwörter nöd s wichtigscht sind. Im hüttige schrifttüütsch schoo. Drum würkt s au so abschtrakt. Aber i öisne dialäkt regiered d wèrb; das isch e wält zum aalange, reaal und  läbig.  Überhaupt schtöört sich a de ggmèèssigete chliischriibig chuum öpper. Vil mèrked s sogaar eersch, wän i s drufufelupf.    Won i aagfange ha züritüütsch schriiben, isch grad d diskusioon über d rächtschriibreform im gang gsii. I ha tänkt, in epaar jaar schteli s schrifttüütsch uf ggmèèssigeti chliischriibig um wien all weschtöiropèèische schpraache. Driissg jaar schpööter schriibed mer na mee grooss als vor dère «reform». Aber über chùùrz oder lang tränt me sich au uf schrifttüütsch vo de  groossgschribne hauptwörter.